**PUHEENJOHTAJA**

Arvoisat Puheenjohtajat, reserviläiset ja maanpuolustajat!

Olemme opetelleet nyt reilun kuukauden ajan elämään poikkeusoloissa ja toimimaan moniltakin osin toisin kuin ennen. Toisaalta me reserviläiset harjoittelemme koko ajan poikkeusoloissa toimimista, mutta onko käsitys poikkeusoloista ollut enemmän sotilaalliseen toimintaan liittyvää vai olemmeko ajatelleet, että vihollinen on näkymätön ja sellainen, minkä leviämistä me emme enää voikaan estää asein ja kohteita suojaamalla. Emme varmasti olleet varautuneet koronaan riittävästi ja kaikki se mitä nyt teemme tai jätämme tekemättä, antaa hyvää oppia tulevaisuudelle.

Yksi tärkeimpiä tehtäviä reserviläisellä on tällä hetkellä oman toimintakyvyn ylläpitäminen ja läheisistä huolehtiminen. Tämän totesi kirjoituksessaan myös Porin Prikaatin apulaiskomentaja eversti Riku Suikkanen. Tätä onkin hyvä harjoitella tällä hetkellä ja keinoja on monia. Fyysisen kunnon ylläpitoa voi harjoittaa luonnossa liikkumalla, mutta välttää ruuhkaisempia lenkkipolkuja ja miettiä ehkä myös aikaa, milloin sinne menee. Suomen Latu on tehnyt hyvät ohjeet ulkoilijoille ja ne löytyvät heidän kotisivuiltaan. Samaten monet suunnistusseurat ovat tehneet suunnistusreittejä ja karttoja on ladattavissa netin kautta. Oikein, kun kekseliäisyyttä käyttää niin lihaskuntoon liittyviä harjoitteita voi tehdä, vaikka sohvalla istuessa samassa, kun katsoo illan koronauutisia.

Toimintakyvyn ylläpitoon kuuluu myös henkisen kunnon ylläpito. Tällä hetkellä monilla ihmisillä on lomautusten ja irtisanomisten myötä edessään taloudellisia vaikeuksia, lähipiirissä voi olla vakavia sairastumisia, jotka aiheuttavat huolta ja niillä kenellä korona on tullut perheen arkeen, saattaa vaikeuttaa arkisten asioiden hoitoa ja tuottaa huolta sairastuneen läheisen paranemisesta. Me voimme omia läheisiämme ainakin tukea näissä asioissa parhaalla mahdollisella tavalla ja auttaa niitä, jotka apua tarvitsevat. Samalla huolehdimme myös omasta hygieniasta, riittävästä suojaamisesta ja pyrimme välttämään kaikin keinoin taudin saamista. Näin olemme valmiita myös reserviläisinä toimimaan, mikäli sille tarve tulisi myöhäisemässä vaiheessa epidemiaa.

Reserviläispiirissä on tämän kuukauden aikana valmisteltu monia asioita ja valmistelut onnistuvat myös etänä. Olemme kokoontuneet yhdessä RU-piirin puheenjohtajien kanssa ennen pääsisäistä ja käyneet läpi toiminnanjohtajan työtehtäviä sekä niitä asioita, mitä piirissä on tehtävä ja edistettävä koronasta huolimatta. Tällä hetkellä TURPO-kilpailun valmistelu etenee normaalisti ja kilpailun päälliköt pitävät normaalisti 18.4 suunnitellun koulutuspäivänsä etänä. Myös piirin kotisivujen valmistumisen takaraja häämöttää huhtikuun lopussa ja Parivartio ilmestyy normaalisti. Yhdistyksillä on sama työ edessä ja toukokuun loppuun mennessä on sivut oltava kunnossa. Toiminnanjohtaja on vielä yhteydessä niihin yhdistyksiin, jotka eivät ole ilmoittaneet määräaikaan mennessä yhteyshenkilöitä nettivastaavista. Myös taloudesta pidetään tarkkaa huolta koronan aikana ja kulut karsitaan minimiin.

Tällä hetkellä seuraamme viranomaisten ja puolustusvoimien tiedotteita ja tiedotamme myös yhdistyksiä sekä toimijoita heti kun tilanteeseen on tulossa muutoksia. Puolustusvoimat ovat tiedotteessaan kertoneet peruneensa vapaaehtoiset- ja kertausharjoitukset ainakin 31.7.2020 asti.

Toivotan kaikille mukavaa kevään alkua ja pitäkää itsestänne sekä läheisistänne hyvää huolta!

Minna Nenonen

Varsinais-Suomen reserviläispiiri ry

Puheenjohtaja

**VARSINAIS-SUOMEN RESERVILÄIS- JA RESERVIUPSEERIPIIRIT PERUVAT TAPAHTUMIAAN VAROTOIMENA KORONAVIRUKSEN LEVIÄMISTÄ VASTAAN**

Hallitus päätti suosituksista koronaviruksen leviämisen hillitsemiseksi. Hallitus suosittaa, että kaikki yli 500 hengen yleisötilaisuudet perutaan toukokuun loppuun saakka. Lisäksi rajoitetaan julkiset kokoukset kymmeneen henkilöön ja suositellaan tarpeetonta oleilua yleisillä paikoilla. Tartuntojen vähentämiseksi tulee myös rajoittaa ei-välttämätöntä toimintaa, kuten lähikontakteja harrastetoiminnassa ja muulla vapaa-ajalla.

Valtioneuvoston suosituksen mukaisesti myös piirien kokoukset, piirien hallituksien kokoukset, piirien yhteisen työvaliokunnan kokoukset, piirien yhteisten toimikuntien kokoukset ja piirien kilpailujen järjestämiset siirretään erikseen määriteltävään ajankohtaan. Edellä mainittujen tapahtumien uudet ajankohdat pyritään ilmoittamaan toukokuun kuluessa. Kilpailujen järjestämisestä vastuussa olevia pyydetään ilmoittamaan toiminnanjohtajalle yhdistykselle sopivin ajankohta ja varalla oleva sopivin ajankohta. **Poikkeusjärjestely on voimassa toukokuun loppuun saakka.**

Piirien johto kehottaa yhdistyksiä rajoittamaan ei välttämätöntä toimintaa ja lähikontakteja harrastetoiminnassa.

Kunhan valtakunnalliset ohjeet tarkentuvat, näihin ohjeisiin tehdään tarvittavat muutokset tai korjaukset.

Piirien toimisto on siirtynyt toistaiseksi etätyöskentelyyn.

Kun tarvitset jotain toimistolta, ota yhteys toiminnanjohtajaan viimeistään edellisenä päivänä.

Liikkumista Heikkilän kasarmialueella on rajoitettu.

Lisätietoja: Minna Nenonen (minna.nenonen@mpk.fi, 050-5394281), Erkki Lehmus (vsres@co.inet.fi, 040-1608001).

*”Ottakaa fyysistä etäisyyttä, mutta henkistä läheisyyttä”, tasavallan presidentti Sauli Niinistö*

**AMPUMATOIMIKUNTA, URHEILUTOIMIKUNTA, PERINNETOIMIKUNTA, OSAAMISTOIMIKUNTA, VIESTINTÄTOIMIKUNTA**

**Ampumatoimikuntaan** kuuluvat seuraavat henkilöt Pekka Tuominen (Turku), Marko Erkkilä (Turku), Tuomas Helenius (Salo), Kimmo Qvist (Naantali), Ari Peltonen (Mynämäki), Oskari Kuuskoski (Raisio) ja Markku Kallio (Turku).

**Perinnetoimikunnan** jäseniä ovat Osmo Suominen (pj, Turku), Petteri Peltomaa (Turku), Reijo Hilpinen (Louhisaari), Kari Niinistö (Halikko) Tom Säilä (Loimaa), Tapani Mikola (Raisio), Antti Yli-Paunu (Turku), Pertti Järvinen (Salo), Olavi Nummela (Turku) ja Seppo Posio (Lieto).

**Nuoriso- ja osaamistoimikunnan** jäseniä ovat Niklas Heikkilä (Lieto), Markus Hietamäki (Raisio), Antti Pihlava (Lieto), Sakari Salo (Kaarina-Piikkiö), Jussi Saarikallio (Alastaro), Kai Sainio (Laitila) ja Juho Veijula (Kaarina-Piikkiö).

**Työvaliokuntaan** kuuluvat Minna Nenonen (Oripää), Johannes Kossila (Lieto), Hannu Pölönen (Salo), Reijo Hilpinen (Mynämäki)Pekka Tuominen (Turku), Tomi Hoppela (Naantali) ja kutsuttuna Erkki Lehmus (siht, toimisto).

**Urheilutoimikuntaan** kuuluvat seuraavat henkilöt Markus Salo (Alastaro), Tero Heinilä (Kyrö), Jussi Hurri (Kyrö), Kari Mahlberg (Salo), Satu Salokannel (Halikko), Timo Ojala (Alastaro) ja Juha-Pekka Nieminen (Alastaro) ja Markku Keskitalo (Mynämäki).

**Viestintätoimikunnan** asioita hoitavat Tuula Rahkonen (Raisio), Veli-Pekka Nurmi (pj, Turku), Tomi Hoppela (Naantali), Simo Saarikallio (Alastaro), Jukka-Pekka Suominen (Turku) ja Kasperi Saarinen (siht, Salo).

**Parivartion toimitusneuvosto**

Olli Alho (Turku), Kari Nummila (Loimaa), Tapio Peltomäki (Turku), Seppo Posio (Lieto), Tuula Rahkonen (Raisio) ja Marko Silvander (Loimaa).

**LÄHIAJAN TAPAHTUMIA**

* Kaikki piirin tapahtumat ja kilpailut siirretään myöhäisempään ajankohtaan maaliskuu – toukokuun ajalta tai perutaan kokonaan.
* Reserviläisurheililiiton kilpailut tältä vuodelta on peruutettu pl. SRA SM-kilpailu (Niinisalo, 7.-9.8.), Reservin ampumamestaruuskilpailut (Hollola, 21.-23.8.) ja kivääri 300m (Hollola, 22.8.).

**JÄSENREKISTERI**

Pidä jäsenrekisteritietosi ajan tasalla. Automaattisesti päivittyy vain osoitetieto tehtyäsi muuttoilmoituksen.

Reserviläisliiton nettisuvulla kohdassa Yhdistyspalvelut 🡪 Jäsenrekisteri löytyy alla oleva ohje:

JÄSENET VOIVAT PÄIVITTÄÄ TIETOJAAN ITSE

Jokainen jäsen voi internetin kautta itse tarkistaa ja päivittää omat jäsentietonsa. Tämä tapahtuu kirjautumalla rekisterin [e-asiointiin](https://www.maanpuolustusrekisteri.fi/extranet/kirjaudu.aspx?ReturnUrl=%2fextranet) ja tekemällä muutokset sinne.

Käyttäjätunnuksena toimii oma jäsennumero ja ensimmäisellä sisäänkirjautumiskerralla salasanana on postinumero. Salasana on vaihdettava ensimmäisen sisäänkirjautumisen yhteydessä.

Jäsenrekisterin tietoja päivitetään säännöllisesti Postin järjestelmistä, joten **muuttuneita osoitetietoja** ei tarvitse rekisteriin tallentaa. Liitto toivoo kuitenkin, että jäsenet pitävät oman puhelinnumeronsa, sähköpostiosoitteensa ja sotilasarvonsa ajan tasalla rekisterissä. Myöskään ylennystietoja ei kirjata rekisteriin automaattisesti vaan ne on kirjattava rekisteriin tai ilmoitettava liittoon itse.

Kysymyksiä jäsenrekisteristä voi lähettää rekisterin pääkäyttäjälle (jasenasiat@reservilaisliitto.fi). Hän ottaa vastaan myös rekisterin muutostietoja. täEi muuta kuin kokeilemaan ja pitämään omat tiedot ajan tasalla!

**PIIRITOIMISTO**

**Piirihallituksen seuraava kokous** on etäkokouksena torstaina 28.5.

**Seuraava PYT:n kokous** on etäkokouksena tiistaina 12.5.

**Parivartio 2/2020** ilmestyy 23.4.2020. Lehden teemana on ”Ampumaurheilu”. **Parivartio 3/2020** aineistopäivä on 5.6. ja lehti ilmestyy 25.6. Teemana on ”ylennykset ja palkitsemiset”. Kaikkien

yhdistysten jutut ovat tärkeitä. Erityisesti yhdistyksen toiminnasta tai yksittäisestä tapahtumasta kertovat jutut ovat erityisen toivottavia. Aineisto tulee toimittaa päätoimittajalle (vsres@co.inet.fi) ja toimitukseen (parivartio@gmail.com). **Muistakaa toimittaa kilpailujen tulokset aina vain Word – asiakirjana!**

**Messupaketti** on edelleen talvivarastoituna. Varaukset tulee tehdä vähintään neljä viikkoa ennen tarvetta. Varaaminen tapahtuu piiritoimistosta (vsres@co.inet.fi). Varauksessa tulee ilmoittaa: käyttäjän tiedot (yhdistys, yhteyshenkilö, puhelinnumero, sähköpostiosoite), noutoaika (pvm ja kellonaika) ja palautusaika (pvm ja kellonaika).

Toivomus käyttäjille: Pitäkää kärry siistinä ja ilmoittakaa palautuksen yhteydessä havaitut puutteet tai rikkoontumiset!

**Seuraava kuukausitiedote** ilmestyy toukokuun 15.

**Piiritoimiston aukioloajat**

Toistaiseksi vain erikseen sovittuna ajankohtana. Poikkeusjärjestely on voimassa toukokuun loppuun saakka. Toiminnanjohtaja Erkki Lehmus työskentelee ETÄNÄ (Siltavoudinkatu 1 as 20, 21200 RAISIO), puh +35840 160 8001, email vsres@co.inet.fi.

Ohessa on **vuoden 2020 tapahtumakalenteri**

***Piiritoimisto toivottaa kaikille valoisaa kevään odottelua!***